Robert Devereaux, teine Essexi krahv
Teiste samanimeliste inimeste kohta vaata artiklit Robert Devereaux. Robert Devereaux (10. november 1565 – 25. veebruar 1601) oli Inglise aadlik ning sõjaväelane, kuninganna Elizabeth I favoriit. Kuigi ta oli poliitiliselt ambitsioonikas väejuht, pandi ta pärast üheksa-aastase sõja ajal Iirimaal ebaõnnestunud kampaaniat aastal 1599 koduaresti. Aastal 1601 juhtis ta Elizabeth I vastu riigipöördekatset ning ta hukati riigireetmise eest.